جمهور باشقانی رجب طیب اردوغان ترور تشکیلاتی پ.کا.کا-نین تاریخی‌نین ان آغیر ضربه لرینی آلدیغینی سؤیله‌ییب.
اردوغان قلوبال قاچقین‌لار فوروموندا ایشتیراک ائتمک اوچون سفرده اولدوغو سوئیس-ین ژنو شهرینده اولوسلار آراسی دموکرات‌لار بیرلیگی آوروپا نماینده‌لرینی قبولوندا ائتدیگی چیخیشدا ترورلا موباریزه‌یه توخونوب.
جمهور باشقانی پ.کا.کا ترور تشکیلاتی‌نین ایستر تورکیه سرحدلری داخیلینده، ایسترسه خاریجینده تاریخی‌نین ان آخیر ضربه ‌لرینی آلدیغینی بیل‌دیره‌رک دئییب:
“سون اوچ ایلده حیاتا کئچیردیگیمیز اوچ حرکاتلا هم جنوب سرحدیمیز بویونجا قورولماغا جهد گؤستریلن ترور کوریدورونو محو ائتدیک، هم ده سوریه-نین تورپاق بوتؤو‌لوگونو ضمانت آلتینا آلا‌جاق حساس آدیم آتدیق. معین امپریالیست قوه‌لرین حمایه‌سینده 9 ایلدیر حساس شکیلده حاضرلانان اویونو قهرمان عسگرلریمیزین و سوریه میللی اردوسون‌داکی قارداش‌لاریمیزین موباریزه‌سیله ساده‌جه بیر نئجه هفته‌ده محو ائتدیک”.
